### Beslutninger

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 12. november 2025 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA RV OG M

I [adresse] oplever vi – som i mange andre danske byer – en stigende tendens til nedrivning af ældre parcelhuse og efterfølgende nybyggeri og opførelse af ofte større boliger. Det udfordrer områders arkitektoniske og grønne karakter, og bidrager til et øget ressourceforbrug og klimaaftryk. Det er ikke godt for hverken klimaet eller miljøet.

Inspireret af Gladsaxe Kommunes differentierede byggemuligheder ved nedrivning og tilbygning, er det forslagets ambition at [adresse] formulerer en regulering, der begrænser nedrivning og efterfølgende omfanget af et nybyggeri, og aktivt fremmer bæredygtige boligforbedringer, herunder energieffektivisering og bevaring af grønne arealer, karakterdannende træer og bevoksning generelt.

Konkret er det forslagets formål:

- At bevare de grønne og åbne kvaliteter i [adresse] parcelhuskvarterer.

- At reducere klimaaftrykket ved at begrænse unødvendig nedrivning og nybyggeri.

- At fremme bæredygtig renovering og tilbygning af eksisterende huse.

- At styrke biodiversiteten og regnvandshåndteringen i boligområder.

- At sikre arkitektonisk sammenhæng og lokal identitet gennem bevaring af bygningsmassen i parcelhuskvartererne.

Derfor foreslås:

1. Generelt reducerede bebyggelsesprocenter ved nedrivning og efterfølgende opførelse af nybyggeri af enfamiliehuse, indenfor bestående lokalplanlagte områder.

- Ved nedrivning og efterfølgende nybyggeri af enfamiliehuse fastsættes de tilladte bebyggelsesprocenter generelt iht. nedenstående:

- For grunde < 1000 m²: 20% bebyggelse, dog max. 180 m² bruttoetageareal.

- For grunde 1000–1500 m²: max. 18% bebyggelse.

- For grunde >1500 m²: max. 270 m² bruttoetageareal.

Forvaltningen bedes bistå med kvalificering af de foreslåede grundstørrelser og bebyggelsesprocenter.

2. Incitament til bevaring.

- Ved om- og tilbygning af enfamiliehuse fastsættes de tilladte bebyggelsesprocenter generelt iht. nedenstående:

- For grunde < 1000 m²: max. 25% bebyggelse.

- For grunde 1000–1500 m²: max. 25%, dog max. 350 m² bruttoetageareal.

- For grunde > 1500 m²: max. 25%, op til 412,5 m² boligareal.

Forvaltningen bedes bistå med kvalificering af de foreslåede grundstørrelser og

bebyggelsesprocenter.

3. Grønne arealkrav på parceller bestemt for enfamiliehuse:

- Minimum 40% af grundens areal skal forblive ubefæstet og grønt (græs,beplantning).

- Ingen ny befæstelse af forhaver udover stier og carport – skal fremstå grønt.

- Etablering af mindst 2 træer pr. 500 m² grund ved nybyggeri.

Forvaltningen bedes bistå med kvalificering af de foreslåede procentsatser og arealer.

4. Bevaring af træer og anden karaktergivende beplantning

- Eksisterende større træer og levende hegn må ikke fjernes uden særskilt tilladelse.

5. Temalokalplan 2025

- Udarbejdelse af en Temalokalplan for alle parcelhuskvarterer, hvor ovenstående krav gøres juridisk bindende.

[adresse]:

Ludvig Karlsen, Radikale Venstre

Jacobine Skov, Moderaterne

### Sagsforløb

Udvalg: [adresse]

Dato: 29-10-2025

Janni Kristiansen: 36

Sagens behandling blev udsat i byrådets møde den 29. oktober 2025.